“ราชทัณฑ์” พบนักโทษติด “โควิด” วันนี้ 1,117 คน รวมรักษาแตะ 12,761 ราย
อธิบดีกรมราชทัณฑ์ พบนักโทษติด “โควิด” วันนี้ 1,117 คน รวมรักษาแตะ 12,761 ราย
19 พ.ค. 2564

นายอายุตม์ สินธพพันธุ์ อธิบดีกรมราชทัณฑ์ เปิดเผยถึงสถานการณ์แพร่ระบาดของโควิด-19 ในเรือนจำว่า จากผลการตรวจหาเชื้อโควิด-19 เชิงรุกในเรือนจำในวันนี้ เวลา 11.00 น. พบผู้ต้องขังติดเชื้อรายใหม่ 1,117 ราย และมีผู้ต้องขังติดเชื้ออยู่ระหว่างการรักษา 12,761 ราย
สำหรับเรือนจำและทัณฑสถานทั่วประเทศที่ยังมีผู้ต้องขังติดเชื้อรวม 11 แห่ง ประกอบด้วย เรือนจำจังหวัดเชียงใหม่, เรือนจำพิเศษกรุงเทพมหานคร, ทัณฑสถานหญิงกลาง, เรือนจำกลางคลองเปรม, เรือนจำพิเศษธนบุรี, เรือนจำจังหวัดฉะเชิงเทรา, ทัณฑสถานบำบัดพิเศษกลาง, เรือนจำจังหวัดนนทบุรี, เรือนจำกลางบางขวาง, เรือนจำมีนบุรี และเรือนจำจังหวัดสมุทรปราการ
ขณะที่ผู้ต้องขังที่ติดเชื้อในเรือนจำจังหวัดนราธิวาส และเรือนจำอำเภอแม่สอด ได้รับการรักษาหาย และไม่พบผู้ติดเชื้อแล้ว